Ժելկո Լյուբենովիչ

Ժելկո Լյուբենովիչ (, ), սերբ ֆուտբոլիստ, «Զարյա» (Լուգասկ) ակումբի կիսապաշտպան։

Կենսագրության

Հանդես է եկել «Պարտիզան» և ՕՖԿ ակումբների երիտասարդական թիմերում։ Պրոֆեսիոնալ կարիերան սկսել է ՕՖԿ-ում։ Դրանից հետո խաղացել է «Մլադոստ» (Լուկիչևո) և «Մլադենովաց» ակումբներում։ Եղել է Սերբիայի առաջին լիգայի լավագույնն խաղացողներից և տեղափոխվելու առաջարկներ է ստացել «Վոժդովաց», «Սմեդերևո», «Չուկարիչկի», ինչպես նաև Հարավային Կորեայի և Հոնկոնգի ակումբներից։ Սակայն տեղափոխվել է Զրենյանինի «Պրոլետեր» ակումբ և դարձել թիմի հիմնական խաղացող մարզիչ Ժարկո Սոլդոյի օրոք։ 2005 թվականին հանդես է եկել Կուլայի «Հայդուկ» ակումբում

2006 թվականի ձմռանը տեղափոխվել է Կրիվոյ Ռոգի «Կրիվբաս» ակումբ՝ կնքելով երեք տարվա պայմանագիր։ Ուկրաինայի առաջնությունում իր նորամուտը կատարել է 2006 թվականի մարտի 12-ին Կիևի «Արսենալ» ակումբի դեմ խաղում (1:2)։ 2005/06 մրցաշրջանի արդյունքներով «Կրիվբասը» բարձրագույն լիգայի տասնվեց ակումբների շարքում զբաղեցրել է 14-րդ տեղը և մրցաշրջանի ընթացքում ունեցել է ֆինանսական խնդիրներ։

2006 թվականի հունիսին պայմանագիր է կնքել Սիմֆերոպոլի «Տավրիա» ակումբի հետ։ Բարձրագույն լիգայի թիմում իր նորամուտը կատարել է 2006 թվականի նոյեմբերի 5-ին Լուգանսկի «Զարյա» ակումբի դեմ արտագնա խաղում (1:0)։ Լյուբենովիչը դաշտ է դուրս եկել հանդիպման 61-րդ րոպեին՝ փոխարինելով Վյաչեսլավ Վիշնևսկուն։ 2006/07 մրցաշրջաում Տավրիան հասել է մինչև Ուկրաինայի գավաթի խաղարկության կիսաեզրափակիչ, որտեղ պարտվել է Դոնեցկի «Շախտյորին»։ Բրազիլացի Էդմարի հեռանալուց հետո Ժելկոն դարձել է թիմի լավագույն կիսապաշտպաններից մեկը և իր վրա է վերցրել առաջնորդի  գործառույթները, ինչպես նաև հիմնականում ինքն է իրականացրել տուգանային հարվածները։

2008 թվականի հունիսին Մարկո Դևիչի օրինակով ցանկություն է հայտնել խաղալ Ուկրաինայի ազգային հավաքականում։

2008 թվականի ամռանը «Տավրիայի» կազմում մասնակցել է Ինտերտոտոյի գավաթի խաղարկությանը։ Մոլդովական «Տիրասպոլ» ակումբի դեմ առաջին արտագնա խաղն ավարտվել է ոչ-ոքի (0:0)։ Լոկոմոտիվ մարզադաշտում անցկացված երկրորդ խաղում տավրիան հաղթել է (3:1), իսկ Լյուբենովիչը խփել է առաջին գոլը՝ գրավելով Սերգեյ Ժուրիկի պաշտպանած դարպասը։ Հաջորդ փուլում «Տավրիան» երկու հանդիպումների արդյունքում պարտվել է ֆրանսիական «Ռեն» ակումբին։ Ընդ որում՝ պատասխան խաղում «Տավրիան» պարտվել է 11 մետրանոցներով  (9:10)։ 2009 թվականի մայիսին ֆուտբոլիստը Տավրիայի հետ պայմանագիրը երկարաձգել է 2 տարով ։ Լյուբենովիչը դարձել է «Տավրիայի» լավագույն խաղացող 2009/10 մրցաշրջանի առաջին կեսում ակումբի պաշտոնական կայքում անցկացված քվեարկության արդյունքներով։ 2011/12 ձմեռային միջմրցաշրջանում մարզիչի հետ ունեցած կոնֆլիկտի պատճառով Ժելկոն ստիպված է եղել «Տավրիայից» տեղափոխվել «Ալեքսանդրիա», որի հետ կնքել է եռամսյա պայմանագիր մինչև 2 տարի երկարաձգելու հնարավորությամբ։ Սակայն «Ալեքսանդրիայի»՝ Պրեմիեր լիգայից դուրս մնալուց հետո Լյուբենովիչը դարձել է ազատ գործակալ։  Շուտով նա 2 տարով պայմանագիր է կնքել Լուգանսկի «Զարյա» ակումբի հետ։ Նոր ակումբի կազմում ֆուտբոլիստն իր նորամուտը կատարել է Ուկրաինայի առաջնության 2012/13 մրցաշրջանի առաջին փուլի Զապորոժիեի «Մետալուրգ» ակումբի դեմ խաղում, որն ավարտվել է 2:0 հաշվով հօգուտ Լուգանսկի թիմի ;

Ձեռքբերումներ 
 Ուկրաինայի գավաթակիր (1) - 2009/10
 Ուկրաինայի գավաթի խաղարկության եզրափակչի մասնակից (1) - 2015/16
 Ուկրաինայի առաջնության բրոնզե մեդալակիր (1) - 2016/17
 Մաքսիմ Շացկիխի գավաթի անդամության թեկնածու - 48 գոլ

Անձնական կյանք 

Ժելկո Լյուբենովիչի կնոջ անուննը Բոյանա է։ Նրանք ունեն 1 դուստր և նախկինում ապրել են Սիմֆերոպոլում։ 2012 թվականին, երբ սկսել է խաղալ «Զարյա» ակումբում, ընտանիքի հետ տեղափոխվել է Լուգանսկ։

Ծանոթագրություններ

Արտաքին հղումներ 
 Պաշտոնական կայք  
 Ֆուտբոլիստի էջը UEFA կայքում   
 Ֆուտբոլիստի էջը «Զարյայի» պաշտոնական կայքում  
 Ֆուտբոլիստի էջը Ուկրաինայի ֆուտբոլի ֆեդերացիայի կայքում 

Սերբ ֆուտբոլիստներ
Ֆուտբոլի կիսապաշտպաններ